Diana Štrofová

Ing. Diana Štrofová, rod. Dubovská (* 1. september 1973) je bývalá slovenská politička.

Život 
 19911992: Tatra Air Bratislava, letuška
 19931996: súkromná podnikateľka
 19961998: Sipox Holding, a.s, Bratislava
 2001: absolvovala Národohospodársku fakultu Ekonomickej univerzity v Bratislave, odbor financie

Po prvom manželstve s podnikateľom Jozefom Majským si ponechala svoje dievčenské meno. V roku 2003 sa rozviedla a na jeseň roku 2004 sa vydala za Čecha Jana Štrofa a prijala priezvisko Štrofová.

Politická činnosť 
 19982002: poslankyňa Národnej rady zvolená v parlamentných voľbách za Stranu občianskeho porozumenia (vtedy ešte pod dievčenským menom Diana Dubovská)
 20022006: poslankyňa národnej rady zvolená v parlamentných voľbách za Hnutie za demokratické Slovensko (HZDS), vedúca Stálej delegácie NR SR do Zhromaždenia Západoeurópskej únie a členka Zahraničného výboru NR SR a Stálej delegácie NR SR do Parlamentného zhromaždenia NATO
 2006: v parlamentných voľbách opätovne kandidovala za poslankyňu národnej rady za ĽS-HZDS, nebola však zvolená ale po nástupe novej vlády bola vymenovaná za štátnu tajomníčku ministerstva zahraničných vecí

Referencie 

Slovenskí podnikatelia
Slovenskí politici
Politici SOP
Politici ĽS-HZDS
Poslanci NR SR (1998 – 2002)
Poslanci NR SR (2002 – 2006)
Absolventi Národohospodárskej fakulty Ekonomickej univerzity v Bratislave
Štátni tajomníci Ministerstva zahraničných vecí a európskych záležitostí Slovenskej republiky